Lakea

Lakea Oy oli vuosina 1975–2025 toiminut suomalainen kiinteistöalan yritys, joka tytäryhtiöineen toimi rakennuttajana, myyjänä, välittäjänä ja itsännöitsijänä sekä kiinteistösijoittajana. Lakea tarjosi vuokra-asuntoja, omistusasuntoja sekä liiketiloja. Lisäksi yhtiö kehitti vuokra- ja omistusasumista yhdistelevän Omaksi-mallin.

2020-luvun alun rakennuslaman sekä kustannusten ja korkojen nousun takia Lakea joutui taloudellisiin vaikeuksiin. Myös yhtiön rakentamisen laatua kritisoitiin. Lakean omistajat, Pohjanmaan alueen kaupungit ja kunnat, yrittivät vuodesta 2023 alkaen myydä yhtiötä eri sijoitusyhtiöille. Toukokuussa 2025 Kuntarahoitus haki 19:ää Lakean eri puolilla Suomea omistamaa Omaksi-konseptia noudattavaa taloyhtiötä konkurssiin, Lakea ja 24 sen omistamaa taloyhtiötä hakeutuivat yrityssaneeraukseen ja toimitusjohtaja Timo Mantila jätti tehtävänsä. Elokuun lopulla 2025 Lakea Oy asetettiin konkurssiin ja sen ja kaikkien Omaksi-yhtiöiden hallitusten jäsenet erosivat. Lakea-konsernin muut yhtiöt kuten Lakea Palvelut, Lakea Kiinteistöt, Lakea Kiinteistökehitys ja Omaksi-konseptin kiinteistöyhtiöt jatkavat toistaiseksi toimintaansa. Marraskuun 2025 alussa kaikki paitsi yksi Lakean 24:stä Omaksi-konseptin asuntoyhtiöistä asetettiin konkurssiin.

Historiaa
Yhtiö perustettiin vuonna 1975 osaksi E-liikkeen omistamaa suurta Haka-rakennuskonsernia nimellä Pohjanmaan Haka Oy. Hakan konkurssin 1994 jälkeen yhtiön pääomistajina olivat 15 pohjalaista kuntaa: Seinäjoki, Vaasa, Lapua, Kokkola, Alavus, Ilmajoki, Kurikka, Nivala, Kauhajoki, Isokyrö, Pietarsaari, Alajärvi, Kauhava, Sievi ja Teuva. Lakea rakennutti kiinteistöjä näiden lisäksi myös Helsinkiin, Espooseen, Jyväskylään, Kuopioon,Ouluun, Riihimäelle, Raaheen, Tampereelle, Turkuun, Tuusulaan, Töysään ja Vantaalle, kaikkiaan yli 13 000 asuntoa, joista se omisti vuoden 2023 paikkeilla pari tuhatta.

Lakea-konserniin kuuluva Lakea Kiinteistöt Oy on Valtion asuntorahaston nimeämä yleishyödyllinen asuntoyhteisö, jonka omistuksessa on kaikki valtion tuella omaan omistukseen rakennetut kohteet.Yleishyödyllisiksi nimetyt yhteisöt , Ara 4.12.2015 (pdf). Viitattu 20.12.2015. Normaalien vuokra-asuntojen lisäksi Lakea on rakennuttanut paljon erityisryhmien asuntoja myös omistusasuntoina.

Lakean liikevaihto vuonna 2017 oli 25,5 miljoonaa euroa, josta tulosta tuli 10,1 miljoonaa euroa. Yritys työllisti tuolloin 38 henkeä. Vuonna 2023 Lakea teki 27 miljoonan euron liikevaihdolla 31 miljoonan euron nettotappion.

Yhtiön toimitusjohtajana oli vuoteen 2015 Keijo Ullakko ja 2015–2025 Timo Mantila.Timo Mantila Lakea Oy:n toimitusjohtajaksi , Lakea 26.3.2015. Viitattu 20.12.2015. Hallituksen puheenjohtajana on toiminut Seinäjoen kaupunginjohtaja, aiemmin Jorma RasinmäkiLakea haluaa lisätä asuntorakentamista puusta , Seinäjoen Sanomat 17.12.2014. Viitattu 20.12.2015. ja sittemmin Jaakko Kiiskilä.

Omaksi-rahoitusmalli
Yhdessä Asumisen rahoitus- ja kehittämiskeskus ARAn kanssa Lakea kehitti Omaksi-rahoitusmallin, jossa asunnon saisi vähitellen omaksi vuokraa maksamalla. Asukas maksaa Lakealle kuukausittaista vuokraa, joka sisältää yhtiön hoitokulut, lainanlyhennyksen ja lainanhoitokulut. Kun olisi asunut vuokralla esimerkiksi 20 vuotta, asunnon hinnasta olisi maksettu 70 prosenttia. Sopimuskauden lopussa olisi voinut maksaa loput 30 prosenttia, jolloin asunto siirtyisi asujan omistukseen. Jos lunastukseen tarvitsi pankkilainaa, asunto kävi vakuutena. Järjestelyä markkinoitiin asukkaalle riskittömänä.Ahtee, Simo: Asunto omaksi vuokraa maksamalla , Turun Sanomat 3.11.2015. Viitattu 20.12.2015.Salmela, Marja: Asunnon voi ostaa kohta osamaksulla , Helsingin Sanomat 26.6.2013. Viitattu 20.12.2015. Omaksi-asunnon voi myös vuokrata eteenpäin.

Hieman saman tyyppistä vuokra- ja omistusasumista yhdistävää konseptia ovat tarjonneet myös rakennusyhtiö Lehto Group ja Nooa Säästöpankki.

Puukerrostalot
alt=Puinen kerrostalo Puukuokka Jyväskylässä|pienoiskuva|Puinen kerrostalo Puukuokka Jyväskylässä
Lakea rakensi myös puukerrostaloja.Saksa, Maija-Liisa: Lakea rakentaa puusta, Taloussanomat 2.10.2014. Viitattu 20.12.2015. Vuonna 2015 Lakean omistama ja rakennuttama Jyväskylän Kuokkalassa sijaitseva puukerrostalo Puukuokka sai arkkitehtuurin Finlandia-palkinnon. Puukuokan on suunnitellut arkkitehti Anssi Lassila arkkitehtitoimisto Oopeeaasta. Palkinnon saajan valitsi säveltäjä Kaija Saariaho.

Lakea valmisti puukerrostalot valmiista moduuleista kuivissa tehdasolosuhteissa. Tehtaalta moduulit kuljetettiin muoviin pakattuina rakennustyömaalle, jossa ne koottiin taloksi. Moduulimallin sanottiin ehkäisevän kosteushaittoja paremmin kuin perinteinen rakennustapa, jossa talo rakennetaan paikan päällä rakennustyömaalla kulloinkin vallitsevissa sääolosuhteissa.

 Sydänpuu-hybriditalot 
Kokonaan puusta rakennettujen kerrostalojen lisäksi Lakea haki patenttia Sydänpuu-hybridimallille, joka yhdistää puu- ja betonirakentamista. Sydänpuu-kerrostalossa betoniset kylpyhuone-elementit kasataan rakennuksen keskelle, jolloin ne muodostavat kantavan rakenteen. Tämän jälkeen puurakenteiset osat kootaan betonielementtien ympärille. Ratkaisu mahdollistaa aiempaa monipuolisemman tilojen muunneltavuuden. Ensimmäiset Sydänpuu-talot valmistuivat Seinäjoen asuntomessualueelle 2018.

Ongelmia ja kritiikkiä
Toukokuussa 2020 Lakean Helsingin Jätkäsaareen rakentamassa talossa paljastui huomattavia ongelmia, jotka johtivat laajaan julkiseen keskusteluun rakentamisen laadusta. Turun Linnanfälttiin nousseiden puukerrostalojen parvekkeiden alalevyjä alkoi putoilla vuonna 2024, ja talojen kaikki parvekkeet olivat käyttökiellossa kuukausia kunnes ne korjattiin..

Toukokuussa 2025 Kuntarahoitus haki Lakean rakennuttamista ja omistamista Omaksi-asuintalokohteista konkurssiin yhtä yhtiötä Espoosta, Järvenpäästä, Vantaalta ja Seinäjoelta, kolmea yhtiötä Jyväskylästä, viittä Kuopiosta, kahta Riihimäeltä, kolmea Turusta ja kahta Vaasasta. Asukkaat ovat tehneet yhtiön toiminnasta rikosilmoituksia, kuluttaja-asiamies on pyytänyt Lakealta selvitystä muun muassa lainvastaisista vaitiolosopimuksista ja Kilpailu- ja kuluttajavirasto harkitsee joukkokanteen nostamista Lakeaa vastaan. Tilanteen helpottamiseksi Lakea Omaksi -tytäryhtiölle haettiin yleishyödyllisen asuntoyhteisön statusta, mutta Valtion tukeman asuntorakentamisen keskus Varke ei sitä myöntänyt. Myös Handelsbanken antoi Lakealle toukokuun 2025 lopulla konkurssiuhkaisen maksuvaatimuksen. Pian emoyhtiö Lakea ja sen omistamat 24 asunto-osakeyhtiötä hakeutuivat yrityssaneeraukseen maksukyvyttömyyden vuoksi ja 20 vuotta toimitusjohtajana toiminut Timo Mantila jätti tehtävänsä. Heinäkuussa 2025 Varke aloitti erityistarkastuksen Lakea Kiinteistöt Oy:n toiminnasta, ja lakiasiaintoimisto Heikkilä & Co teki rikosilmoituksen konkurssiuhan alaisten talojen 235 asukkaan puolesta. Elokuun 2025 lopulla emoyhtiö Lakea Oy asetettiin konkurssiin, jolloin Omaksi-sopimuksen tehneistä talojen asukkaista tuli tämän konkurssipesän ja marraskuussa 2025 myös omien taloyhtiöidensä konkurssipesien velkojia. Heidän etujärjestökseen perustettu Omaksi Sopijoiden tuki ry jatkaa yhdessä asianajotoimisto Heikkilä & Co:n kanssa edunvalvontaa ja tiedottamista asiassa..

 Lähteet 

Aiheesta muualla
www.lakea.fi

Luokka:Suomalaiset rakennuttajat
Luokka:Suomalaiset kiinteistöomistajat
Luokka:Rakentamisen tuotemerkit